钦定古今图书集成/明伦汇编/皇极典/第205卷 > 北周
## 钦定古今图书集成/明伦汇编/皇极典/第205卷 > 北周

### 孝闵帝受魏禅诏仍以建寅月为岁首

按《周书孝闵帝本纪》，魏恭帝三年十二月庚子，禅位
于帝。百官奏议云：“帝王之兴，罔弗更正朔，明受之于
天，革民视听也。逮于尼父，稽诸阴阳，云行夏之时，后
王所不易。今魏历告终，周室受命，以木承水，实当行
录，正用夏时。式遵圣道，惟文王诞元气之祥，有黑水
之谶，服色宜乌。”制曰：“可。”